  Виталий Пронин Ашальчи Окилэн 120 ар тырмонэзлы сӥзьыса, «Удмурт нылкышно кенеш» ортчытэ «Лыдӟиськом Ашальчи Окиез!» видеоужъёсын Интернет-конкурс. 10-тӥ маёзь, тодмо удмурт кылбурчилэсь чуръёссэ лыдӟемдэс видеое гожтыса, лэзёно sahara07@mail.ru адресъя. Конкурсэ пыриськон понна одно ик группалэн вотэс бамезлэн лыдӟисез луоно. Одно пусъёно, кин но кыӵе кылбур лыдӟе. Ужъёс 3 минутлэсь кузьгес медаз луэ. Ужъёслы куронъёс но дэмланъёс сярысь пыр-почгес гожтэмын «Удмур нылкышно кенешлэн» «ВКонтакте» вотэсбамаз.11-тӥ майысен 20-тӥ маёзь огазеяськонлэн «ВКонтакте» группаяз устоез видеоуж понна куара сётон мыноз. Финалэ сюрозы калыкен быръем 4 устоосыз ужъёс, эшшо 2-сэ быръёзы «Удмурт нылкышно кенешысь» адямиос. Бӧрысь дунъясьёс соос пӧлысь 3-зэ пусъёзы. Йылпумъянъёс лэсьтэмын луозы 27-тӥ мае огазеяськонлэн группаяз. Ангелина Снигирёва  